Document ID: 31975R1926

ΚΑΝΟΝΙΣΜΟΣ (ΕΟΚ) αριθ. 1926/75 ΤΟΥ ΣΥΜΒΟΥΛΙΟΥ της 22ας Ιουλίου 1975 περί συνάψεως συμφωνίας υπό μορφήν ανταλλαγής επιστολών, περί τροποποιήσεως της συμφωνίας της 5ης Ιουνίου 1970 μεταξύ της Ευρωπαϊκής Οικονομικής Κοινότητος και της Ισπανίας σχετικά με ορισμένους τυρούς
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 113,
την απόφαση του Συμβουλίου της 25ης Μαΐου 1970, περί εξουσιοδοτήσεως της Επιτροπής να αρχίσει διαπραγματεύσεις ή διαβουλεύσεις με τρίτες χώρες, συμβαλλόμενα μέρη της Γ.Σ.Δ.Ε. (GATT), υπό ορισμένες συνθήκες,
τη σύσταση της Επιτροπής,
Εκτιμώντας:
ότι κατόπιν αιτήσεως της Ισπανίας, η Επιτροπή άρχισε διαβουλεύσεις με τη χώρα αυτή με σκοπό την επανεξέταση των τιμών ορισμένων τυρών που αναφέρονται στη συμφωνία της 5ης Ιουνίου 1970 μεταξύ της Ευρωπαϊκής Οικονομικής Κοινότητος και της Ισπανίας(1), όπως τροποποιήθηκε τελευταία από τη συμφωνία υπό μορφήν ανταλλαγής επιστολών της 10ης Ιουλίου 1974(2)-
ότι οι αντιπροσωπείες της Επιτροπής και της Ισπανίας κατέληξαν σε συμφωνία, αποδεκτή για την Κοινότητα και ότι πρέπει να συναφθεί η συμφωνία αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συμφωνία υπό μορφήν ανταλλαγής επιστολών περί τροποποιήσεως της συμφωνίας της 5ης Ιουνίου 1970 μεταξύ της Ευρωπαϊκής Οικονομικής Κοινότητος και της Ισπανίας σχετικά με ορισμένους τυρούς συνάπτεται εξ ονόματος της Κοινότητος.
Το κείμενο της συμφωνίας προσαρτάται στον παρόντα κανονισμό.
Άρθρο 2
Ο πρόεδρος του Συμβουλίου εξουσιοδοτείται να ορίσει το πρόσωπο στο οποίο ανατίθεται να υπογράψει τις ανταλλαγές επιστολών που αναφέρονται στο άρθρο 1 και να μεταβιβάσει σ' αυτό τις αναγκαίες εξουσίες, με σκοπό τη δέσμευση της Κοινότητος.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 22 Ιουλίου 1975.

Labels: 2
17
3
12
18